CELEX: 22019D2055
Language: fi
Date: 2018-02-09 00:00:00
Title: ETA:n sekakomitean päätös N:o 19/2018, annettu 9 päivänä helmikuuta 2018, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2019/2055]

12.12.2019   
               
               
                  FI
               
               
                  Euroopan unionin virallinen lehti
               
               
                  L 323/37
               
            
         ETA:N SEKAKOMITEAN PÄÄTÖS
         N:o 19/2018,
         annettu 9 päivänä helmikuuta 2018,
         ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2019/2055]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Henkilönsuojaimista ja neuvoston direktiivin 89/686/ETY kumoamisesta 9 päivänä maaliskuuta 2016 annettu Euroopan parlamentin ja neuvoston asetus (EU) 2016/425 (1) olisi otettava osaksi ETA-sopimusta.
                  
               
                     (2)
                  
                  
                     Asetuksella (EU) 2016/425 kumotaan 21 päivästä huhtikuuta 2018 neuvoston direktiivi 89/686/ETY (2), joka on otettu osaksi ETA-sopimusta ja joka olisi näin ollen poistettava ETA-sopimuksesta 21 päivästä huhtikuuta 2018.
                  
               
                     (3)
                  
                  
                     Sen vuoksi olisi muutettava ETA-sopimuksen liitettä II,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan ETA-sopimuksen liitteessä II oleva XXII luku seuraavasti:
            
                        1)
                     
                     
                        Lisätään 1 kohdan (neuvoston direktiivi 89/686/ETY) jälkeen kohta seuraavasti:
                        
                                    ”2.
                                 
                                 
                                    
                                       32016 R 0425: Euroopan parlamentin ja neuvoston asetus (EU) 2016/425, annettu 9 päivänä maaliskuuta 2016, henkilönsuojaimista ja neuvoston direktiivin 89/686/ETY kumoamisesta (EUVL L 81, 31.3.2016, s. 51)”.
                                 
                              
                  
                        2)
                     
                     
                        Poistetaan 1 kohdan (neuvoston direktiivi 89/686/ETY) teksti 21 päivästä huhtikuuta 2018.
                     
                  
         
            2 artikla
            Asetuksen (EU) 2016/425 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            3 artikla
            Tämä päätös tulee voimaan 10 päivänä helmikuuta 2018, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 9 päivänä helmikuuta 2018.
            
               
                  ETA:n sekakomitean puolesta
               
               
                  Puheenjohtaja
               
               Claude MAERTEN
            
         
         
            (1)  EUVL L 81, 31.3.2016, s. 51.
         
            (2)  EYVL L 399, 30.12.1989, s. 18.
         
            (*1)  Valtiosäännön asettamista vaatimuksista ei ole ilmoitettu.